Пра Іллю Дабратвора краіна ўпершыню пачула ў 2010 годзе. На той момант 29-гадовы Дабратвор падаў дакументы на рэгістрацыю сваёй ініцыятыўнай групы на пасаду прэзідэнта краіны. Мала таго, што хлопец на той момант нават не дасягнуў абавязковага для прэзідэнцтва ўзросту (35 гадоў), дык ягоная ініцыятыўная група складалася з аднаго чалавека — самога патэнцыйнага кандыдата. Ясна, што ЦВК не зарэгістравала такога арыгінала.